ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการพ.ศ.๒๕๕๔ อาศัยอำนาจตามความในมาตรา ๑๘ และมาตรา ๕๑แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ พ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการพ.ศ. ๒๕๔๕(๒) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๒) พ.ศ. ๒๕๔๖(๓) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๓) พ.ศ. ๒๕๔๗(๔) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๔) พ.ศ. ๒๕๔๘(๕) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๕) พ.ศ. ๒๕๔๘(๖) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๖) พ.ศ. ๒๕๔๙(๗) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๗) พ.ศ. ๒๕๔๙(๘) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๘) พ.ศ. ๒๕๕๐(๙) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๙) พ.ศ. ๒๕๕๐(๑๐) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๑๐) พ.ศ. ๒๕๕๑(๑๑) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๑๑) พ.ศ. ๒๕๕๑(๑๒) ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๑๒) พ.ศ. ๒๕๕๑ข้อ ๔ บรรดาระเบียบประกาศแนวทางหรือหลักเกณฑ์ตามมติคณะกรรมการตุลาการศาลยุติธรรมซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบนี้ก.ต. หมายความว่าคณะกรรมการตุลาการศาลยุติธรรมเลขานุการ ก.ต. หมายความว่าเลขานุการคณะกรรมการตุลาการศาลยุติธรรมอ.ก.ต. ประจำชั้นศาล หมายความว่าคณะอนุกรรมการตุลาการศาลยุติธรรมประจำชั้นศาลเลขานุการ อ.ก.ต. ประจำชั้นศาลหมายความว่า เลขานุการคณะอนุกรรมการตุลาการศาลยุติธรรมประจำชั้นศาลจังหวัด หมายความว่าพื้นที่ในเขตอำนาจศาลภูมิลำเนา หมายความว่า บ้านที่เกิดหรือเป็นพื้นเพเดิมซึ่งอาจจะเป็นจังหวัดอื่นที่มิใช่บ้านเกิดก็ได้ปริมณฑล หมายความว่าจังหวัดนนทบุรี จังหวัดนครปฐม จังหวัดปทุมธานี และจังหวัดสมุทรปราการศาลชำนัญพิเศษ หมายความว่าศาลภาษีอากรกลาง ศาลแรงงานกลาง ศาลแรงงานภาค ศาลทรัพย์สินทางปัญญาและการค้าระหว่างประเทศกลางและศาลล้มละลายกลางศาลเยาวชนและครอบครัว หมายความว่าศาลเยาวชนและครอบครัวกลาง ศาลเยาวชนและครอบครัวจังหวัดและแผนกคดีเยาวชนและครอบครัวในศาลจังหวัดศาลชั้นอุทธรณ์ หมายความว่าศาลอุทธรณ์ และศาลอุทธรณ์ภาคตำแหน่งในกองผู้ช่วยผู้พิพากษาศาลชั้นอุทธรณ์ หมายความว่าตำแหน่งผู้ช่วยผู้พิพากษาศาลอุทธรณ์ ผู้ช่วยผู้พิพากษาศาลอุทธรณ์ภาคผู้พิพากษาหัวหน้าศาลประจำกองผู้ช่วยผู้พิพากษาศาลอุทธรณ์ผู้พิพากษาหัวหน้าศาลประจำกองผู้ช่วยผู้พิพากษาศาลอุทธรณ์ภาค ผู้พิพากษาศาลชั้นต้นประจำกองผู้ช่วยผู้พิพากษาศาลอุทธรณ์และผู้พิพากษาศาลชั้นต้นประจำกองผู้ช่วยผู้พิพากษาศาลอุทธรณ์ภาคตำแหน่งในกองผู้ช่วยผู้พิพากษาศาลฎีกา หมายความว่า ตำแหน่งผู้ช่วยผู้พิพากษาศาลฎีกาผู้พิพากษาหัวหน้าศาลประจำกองผู้ช่วยผู้พิพากษาศาลฎีกาและผู้พิพากษาศาลชั้นต้นประจำกองผู้ช่วยผู้พิพากษาศาลฎีกาข้อ ๖ ให้ประธานศาลฎีการักษาการตามระเบียบนี้หมวด๑บททั่วไป ข้อ ๗ ให้เลขานุการก.ต. เสนอเรื่องการแต่งตั้ง การเลื่อนตำแหน่งและการโยกย้ายแต่งตั้งข้าราชการตุลาการให้ อ.ก.ต.ประจำชั้นศาลพิจารณาจัดทำความเห็นโดยเร็วในกรณีการเลื่อนตำแหน่ง หากมีการเสนอชื่อข้ามลำดับอาวุโสให้ระบุเหตุผลของการดำเนินการเช่นว่านั้นไว้ด้วยข้อ ๘ การพิจารณาของอ.ก.ต. ประจำชั้นศาลในเรื่องการแต่งตั้งการเลื่อนตำแหน่งและการโยกย้ายแต่งตั้งข้าราชการตุลาการให้ อ.ก.ต.ประจำชั้นศาลดำเนินการตามที่กำหนดไว้ในระเบียบคณะกรรมการตุลาการศาลยุติธรรม ว่าด้วยองค์ประกอบหลักเกณฑ์ วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรมหมวด๒การแต่งตั้งและการเลื่อนตำแหน่ง ข้อ ๙ การแต่งตั้งข้าราชการตุลาการให้ดำรงตำแหน่งต่างๆ ให้คำนึงถึงความรู้ความสามารถ ความเหมาะสมกับตำแหน่ง ความรับผิดชอบประวัติและผลงานการปฏิบัติราชการ การอุทิศตนแก่ทางราชการและพฤติกรรมทางจริยธรรมของบุคคลนั้นเป็นสำคัญในการดำเนินการตามวรรคหนึ่ง ให้พิจารณาถึงความรู้ ความสามารถพื้นฐานเช่น การพิจารณาพิพากษาคดี การเรียงคำพิพากษา การบริหารงานคดี ความรับผิดชอบความซื่อสัตย์สุจริต ความไว้วางใจได้ ความวิริยะอุตสาหะ ความเสียสละชื่อเสียงเกียรติคุณ ประวัติการศึกษาอบรม และการรับราชการการดำรงตนของตนเองและคู่ครอง มารยาทสังคมและทัศนคติประกอบกับแบบการประเมินบุคคลและรายงานการปฏิบัติราชการของข้าราชการตุลาการผู้นั้นว่ามีคุณสมบัติตรงตามมาตรฐานกำหนดตำแหน่งที่จะแต่งตั้งตามที่ระบุไว้ท้ายระเบียบนี้ข้อ ๑๐ การแต่งตั้งข้าราชการตุลาการให้ดำรงตำแหน่งผู้บริหารงานศาลนอกจากพิจารณาตามหลักเกณฑ์ที่กำหนดไว้ในข้อ ๙ แล้วต้องคำนึงถึงความรู้ความสามารถในการบริหารงานศาลไม่ยิ่งหย่อนไปกว่าหลักอาวุโสในการดำเนินการตามวรรคหนึ่งให้พิจารณาถึงความเป็นผู้นำ การแก้ปัญหาการตัดสินใจ มนุษยสัมพันธ์ ความเอาใจใส่ความรับผิดชอบในการปฏิบัติตามกฎเกณฑ์เพื่อรักษาประโยชน์ของทางราชการและประชาชนและประสบการณ์ในการทำงานของผู้นั้นด้วยข้อ ๑๑ การแต่งตั้งข้าราชการตุลาการให้ดำรงตำแหน่งในศาลชำนัญพิเศษกองผู้ช่วยผู้พิพากษาศาลชั้นอุทธรณ์ และกองผู้ช่วยผู้พิพากษาศาลฎีกานอกจากพิจารณาตามหลักเกณฑ์ที่กำหนดไว้ในข้อ ๙ แล้วต้องคำนึงถึงความรู้ความสามารถเกี่ยวกับงานของศาลนั้น และความเหมาะสมกับตำแหน่งยิ่งไปกว่าหลักอาวุโสข้อ ๑๒ การเลื่อนตำแหน่งข้าราชการตุลาการซึ่งดำรงตำแหน่งผู้พิพากษาประจำศาลเพื่อแต่งตั้งให้ดำรงตำแหน่งผู้พิพากษาศาลชั้นต้นให้เสนอแต่งตั้งจากข้าราชการตุลาการที่ดำรงตำแหน่งผู้พิพากษาประจำศาลมาแล้วไม่น้อยกว่าสามปีและผ่านการประเมินความเหมาะสมตามหลักเกณฑ์และวิธีการที่คณะกรรมการบริหารศาลยุติธรรมกำหนดอย่างน้อยปีละหนึ่งครั้งตลอดระยะเวลาที่ดำรงตำแหน่งผู้พิพากษาประจำศาลเว้นแต่ในกรณีที่มีเหตุผลความจำเป็นในทางราชการ ก.ต.จะมีมติไม่ให้นำระยะเวลาที่ต้องดำรงตำแหน่งผู้พิพากษาประจำศาลดังกล่าวมาใช้บังคับแก่การพิจารณาแต่งตั้งผู้พิพากษาศาลชั้นต้นก็ได้แต่ทั้งนี้ในการแต่งตั้งผู้พิพากษาศาลชั้นต้นต้องเสนอแต่งตั้งจากข้าราชการตุลาการที่ดำรงตำแหน่งผู้พิพากษาประจำศาลมาแล้วไม่น้อยกว่าหนึ่งปีและต้องผ่านการประเมินผลตามหลักเกณฑ์และวิธีการที่ ก.ต. กำหนดข้อ ๑๓ การเลื่อนตำแหน่งข้าราชการตุลาการเพื่อแต่งตั้งให้ดำรงตำแหน่งผู้พิพากษาหัวหน้าคณะในศาลชั้นต้นผู้พิพากษาหัวหน้าศาลผู้พิพากษาในศาลชั้นอุทธรณ์ในตำแหน่งที่ไม่ต่ำกว่าผู้พิพากษาศาลอุทธรณ์หรือศาลอุทธรณ์ภาคผู้พิพากษาในศาลฎีกาในตำแหน่งที่ไม่ต่ำกว่าผู้พิพากษาศาลฎีกาและตำแหน่งอื่นที่เทียบเท่ากับทุกตำแหน่งข้างต้น ให้เลขานุการ ก.ต.จัดทำรายงานสรุปผลงานการทำสำนวนคดีและผลการประเมินการปฏิบัติราชการย้อนหลังไม่น้อยกว่าสามปีของผู้ได้รับการเสนอแต่งตั้งเพื่อประกอบการพิจารณาด้วยในกรณีที่ อ.ก.ต.ประจำชั้นศาลมีข้อสังเกตเกี่ยวกับผลการปฏิบัติราชการของผู้ได้รับการเสนอแต่งตั้งอ.ก.ต.ประจำชั้นศาลอาจสุ่มตัวอย่างผลงานการพิจารณาพิพากษาคดีหรืองานอื่นในหน้าที่ความรับผิดชอบของผู้ได้รับการเสนอแต่งตั้งมาเพื่อประกอบการพิจารณาด้วยก็ได้ข้อ ๑๔ ให้เลขานุการก.ต. จัดให้มีการประเมินบุคคลตามแบบการประเมินบุคคลและรายงานการปฏิบัติราชการของข้าราชการตุลาการท้ายระเบียบนี้เป็นประจำทุกปีโดยให้ผู้ที่รับผิดชอบการประเมินส่งผลการประเมินไปถึงสำนักงานศาลยุติธรรมภายในเดือนเมษายนของแต่ละปีผู้รับการประเมินมีสิทธิขอตรวจดูการประเมินและผลการประเมินได้ตามวิธีการที่สำนักงานศาลยุติธรรมกำหนดหมวด๓การโยกย้ายแต่งตั้ง ข้อ ๑๕ การโยกย้ายแต่งตั้งข้าราชการตุลาการประจำปีมีสองวาระดังนี้วาระปกติพิจารณาดำเนินการประมาณเดือนสิงหาคมของแต่ละปีสำหรับข้าราชการตุลาการทุกตำแหน่งทั้งในกรณีที่มีผลตั้งแต่วันที่ ๑ ตุลาคมของปีนั้น และ ๑ เมษายน ของปีถัดไปวาระพิเศษพิจารณาดำเนินการประมาณเดือนกุมภาพันธ์ของปีถัดไปสำหรับการโยกย้ายแต่งตั้งเพิ่มเติมตามความจำเป็นทั้งนี้เพื่อแก้ไขข้อขัดข้องในการโยกย้ายแต่งตั้งตามวาระปกติข้อ ๑๖ ตำแหน่งข้าราชการตุลาการตามมาตรา ๑๓ (๒)(ก) ได้แก่ ประธานศาลอุทธรณ์ ให้ได้รับการพิจารณาแต่งตั้งจากข้าราชการตุลาการซึ่งมีลำดับอาวุโสถัดจากประธานศาลฎีกาข้อ ๑๗ ตำแหน่งข้าราชการตุลาการตามมาตรา ๑๓ (๑)(ข) มาตรา ๑๓ (๒) (ก) และ (ข) และมาตรา ๑๓ (๓) (ก)หรือตำแหน่งอื่นที่เทียบเท่าดังต่อไปนี้ สามารถสับเปลี่ยนกันได้โดยไม่มีผลกระทบต่อลำดับอาวุโส(๑) ตำแหน่งผู้พิพากษาหัวหน้าคณะในศาลฎีกา และผู้พิพากษาศาลฎีกากับตำแหน่งประธานศาลอุทธรณ์ภาค(๒) ตำแหน่งผู้พิพากษาศาลฎีกากับตำแหน่งอธิบดีผู้พิพากษาศาลชั้นต้นและอธิบดีผู้พิพากษาภาค(๓) ตำแหน่งรองประธานศาลอุทธรณ์และรองประธานศาลอุทธรณ์ภาคกับตำแหน่งผู้พิพากษาหัวหน้าคณะในศาลอุทธรณ์และผู้พิพากษาหัวหน้าคณะในศาลอุทธรณ์ภาค(๔) ตำแหน่งรองประธานศาลอุทธรณ์ รองประธานศาลอุทธรณ์ภาค ผู้พิพากษาหัวหน้าคณะในศาลอุทธรณ์และผู้พิพากษาหัวหน้าคณะในศาลอุทธรณ์ภาค กับตำแหน่งอธิบดีผู้พิพากษาศาลชั้นต้นและอธิบดีผู้พิพากษาภาค(๕) ตำแหน่งผู้พิพากษาศาลอุทธรณ์และผู้พิพากษาศาลอุทธรณ์ภาคกับตำแหน่งรองอธิบดีผู้พิพากษาศาลชั้นต้น(๖) ตำแหน่งรองอธิบดีผู้พิพากษาศาลชั้นต้นกับตำแหน่งผู้พิพากษาหัวหน้าศาล และผู้พิพากษาหัวหน้าคณะในศาลชั้นต้น(๗) ตำแหน่งผู้พิพากษาหัวหน้าศาล กับตำแหน่งผู้พิพากษาหัวหน้าคณะในศาลชั้นต้นข้อ ๑๘ ให้ข้าราชการตุลาการมีวาระการดำรงตำแหน่งตามที่ระบุไว้ในตารางแนบท้ายระเบียบนี้เพื่อประโยชน์ในการนับระยะเวลาการดำรงตำแหน่งให้ถือเอาระยะเวลาในการช่วยทำงานชั่วคราวเป็นระยะเวลาในการดำรงตำแหน่งของข้าราชการตุลาการด้วยทั้งนี้ ให้นับระยะเวลาถึงวันที่ ๑ตุลาคม หรือ ๑ เมษายน ของปีที่จะได้รับการแต่งตั้งโยกย้าย แล้วแต่กรณีสำหรับข้าราชการตุลาการใดที่ดำรงตำแหน่งในศาลอุทธรณ์ภาคซึ่งมีที่ตั้งนอกเขตกรุงเทพมหานครครบระยะเวลาห้าปีแล้วหากประสงค์จะรับราชการในศาลเดิมต่อไป ให้เลขานุการ ก.ต. เสนอประวัติและผลงานการปฏิบัติราชการของข้าราชการตุลาการผู้นั้นเพื่อประกอบการพิจารณาข้อ ๑๙ การแต่งตั้งผู้พิพากษาหัวหน้าศาลและผู้พิพากษาศาลชั้นต้นไปดำรงตำแหน่งในศาลชั้นต้นในภูมิภาครอบแรก ให้ทาบบัญชีลำดับศาลตามลำดับอาวุโสของข้าราชการตุลาการโดยให้มีการแลกเปลี่ยนศาลกันได้สำหรับการแต่งตั้งผู้ไปดำรงตำแหน่งผู้พิพากษาหัวหน้าศาลในศาลกลุ่มพิเศษให้พิจารณาถึงความรู้ความสามารถและความเหมาะสมเป็นเกณฑ์ยิ่งไปกว่าลำดับอาวุโสบัญชีลำดับศาลและบัญชีศาลกลุ่มพิเศษให้เป็นไปตามที่กำหนดไว้ท้ายระเบียบนี้ข้อ ๒๐ ในกรณีที่ ก.ต.เห็นสมควร การแต่งตั้งผู้พิพากษาหัวหน้าศาลในศาลกลุ่มพิเศษศาลใดศาลหนึ่งหรือหลายศาลอาจแต่งตั้งจากผู้ที่เคยดำรงตำแหน่งผู้พิพากษาหัวหน้าศาลซึ่งพ้นวาระการดำรงตำแหน่งผู้พิพากษาหัวหน้าศาลไปแล้วก็ได้การแต่งตั้งตำแหน่งผู้พิพากษาหัวหน้าคณะในศาลตามวรรคก่อนให้แต่งตั้งได้ตั้งแต่ข้าราชการตุลาการซึ่งมีอาวุโสต่ำกว่าผู้พิพากษาหัวหน้าศาลในศาลดังกล่าวข้อ ๒๑ การแต่งตั้งข้าราชการตุลาการให้ดำรงตำแหน่งผู้พิพากษาหัวหน้าคณะในศาลชั้นต้นและแต่งตั้งข้าราชการตุลาการในศาลจังหวัดชายแดนภาคใต้ให้เป็นไปตามหลักเกณฑ์และแนวทางที่ ก.ต. กำหนดข้อ ๒๒ การพิจารณาโยกย้ายแต่งตั้งข้าราชการตุลาการให้ดำรงตำแหน่งในศาลจังหวัดศาลแขวง ศาลเยาวชนและครอบครัวในจังหวัดใดให้คำนึงถึงลำดับอาวุโสและความเหมาะสมในจังหวัดนั้นข้าราชการตุลาการซึ่งดำรงตำแหน่งผู้พิพากษาหัวหน้าศาลจังหวัดเว้นแต่จังหวัดที่มิได้มีเขตอำนาจเหนืออำเภอซึ่งเป็นที่ตั้งของศาลากลางจังหวัดต้องเป็นผู้ที่มีอาวุโสสูงกว่าผู้ที่ดำรงตำแหน่งผู้พิพากษาหัวหน้าศาลแขวงและผู้พิพากษาหัวหน้าศาลเยาวชนและครอบครัวในจังหวัดนั้นข้อ ๒๓ ข้าราชการตุลาการซึ่งรับราชการในศาลแขวงหรือศาลเยาวชนและครอบครัวในจังหวัดใดครบสองปี หากมีตำแหน่งในศาลจังหวัดนั้นว่างลงอาจได้รับการพิจารณาแต่งตั้งให้ไปดำรงตำแหน่งในศาลจังหวัดข้อ ๒๔ ห้ามมิให้ข้าราชการตุลาการซึ่งดำรงตำแหน่งในศาลจังหวัดย้ายไปรับราชการในศาลแขวงหรือศาลเยาวชนและครอบครัวซึ่งตั้งอยู่ในจังหวัดเดียวกัน เว้นแต่ศาลในกรุงเทพมหานครข้อ ๒๕ ข้าราชการตุลาการจะรับราชการในศาลเดียวกันกับคู่สมรสบุพการี หรือผู้สืบสันดานซึ่งเป็นผู้บริหารศาลมิได้ข้อ ๒๖ ข้าราชการตุลาการซึ่งรับราชการในตำแหน่งเลขานุการศาลชั้นอุทธรณ์รองเลขานุการศาลชั้นอุทธรณ์ และเลขานุการศาลชั้นต้นในกรุงเทพมหานครอาจได้รับการแต่งตั้งให้ดำรงตำแหน่งในศาลที่ตนดำรงตำแหน่งอยู่ ทั้งนี้ โดยไม่ต้องคำนึงถึงหลักอาวุโสข้อ ๒๗ การแต่งตั้งผู้พิพากษาหัวหน้าศาลผู้พิพากษาหัวหน้าคณะในศาลชั้นต้น ผู้พิพากษาศาลชั้นต้นหรือผู้พิพากษาอาวุโสไปดำรงตำแหน่งในจังหวัดที่เป็นภูมิลำเนาของผู้นั้นหรือของคู่สมรสจะกระทำมิได้เว้นแต่ในเขตกรุงเทพมหานครปริมณฑลและจังหวัดซึ่งเป็นที่ตั้งสำนักศาลยุติธรรมประจำภาคข้อ ๒๘ การแต่งตั้งให้ผู้พิพากษาหัวหน้าศาลไปดำรงตำแหน่งในศาลชั้นต้นในจังหวัดที่ผู้นั้นเคยดำรงตำแหน่งหรือเคยช่วยทำงานชั่วคราวในตำแหน่งผู้พิพากษาหัวหน้าคณะในศาลชั้นต้นหรือผู้พิพากษาศาลชั้นต้นมาก่อนจะกระทำมิได้ เว้นแต่ศาลในเขตกรุงเทพมหานครและปริมณฑลข้อ ๒๙ ผู้พิพากษาประจำศาลซึ่งได้รับการแต่งตั้งให้ดำรงตำแหน่งผู้พิพากษาศาลชั้นต้นต้องออกไปรับราชการในศาลภูมิภาคตามวาระข้อ ๓๐ ให้ผู้พิพากษาประจำศาลรับราชการที่ศาลฎีกาศาลชั้นอุทธรณ์ หรือศาลชั้นต้น ยกเว้นศาลแขวง ตามระยะเวลาที่ ก.ต. เห็นสมควรกำหนดข้อ ๓๑ ในกรณีที่มีความเหมาะสมและเพื่อประโยชน์อย่างยิ่งแก่ราชการศาลยุติธรรมก.ต.อาจมีมติด้วยคะแนนเสียงสองในสามของจำนวนกรรมการตุลาการศาลยุติธรรมทั้งหมดเท่าที่มีอยู่ยกเว้นหลักเกณฑ์ในการโยกย้ายแต่งตั้งตามระเบียบนี้ได้หมวด๔การเลื่อนเงินเดือนและเงินประจำตำแหน่ง ข้อ ๓๒ ผู้พิพากษาศาลชั้นต้นหรือตำแหน่งอื่นที่เทียบเท่าเมื่ออยู่ในชั้น ๒ มาครบห้าปีนับแต่วันที่ได้ทรงพระกรุณาโปรดเกล้าฯ แต่งตั้งให้เลื่อนชั้นเงินเดือนและเงินประจำตำแหน่งเป็นชั้น ๓ ขั้นต่ำข้อ ๓๓ ในการปรับอัตราเงินเดือนข้าราชการตุลาการตามมาตรา๑๓ (๓) (ข) และ (ค) และ (๔) ในแต่ละคราว ให้เลขานุการ ก.ต.เสนอรายงานการประเมินบุคคลและการปฏิบัติราชการประจำปีของข้าราชการตุลาการผู้นั้นต่ออ.ก.ต. ประจำชั้นศาล เพื่อจัดทำความเห็นประกอบการพิจารณาของ ก.ต. ด้วยข้อ ๓๔ ผู้พิพากษาศาลชั้นต้นหรือตำแหน่งอื่นที่ไม่ต่ำกว่าผู้พิพากษาศาลชั้นต้นเมื่ออยู่ในชั้น๓ขั้นต่ำมาครบสามปีนับแต่วันที่ได้รับการเลื่อนชั้นเงินเดือนและเงินประจำตำแหน่งเป็นชั้น๓ ขั้นต่ำ ตามข้อ ๓๒ แล้ว ให้เลขานุการ ก.ต.เสนอให้เลื่อนขั้นเงินเดือนและเงินประจำตำแหน่งเป็นชั้น ๓ ขั้นสูงสุดต่อ อ.ก.ต.ประจำชั้นศาล เพื่อจัดทำความเห็นประกอบการพิจารณาของ ก.ต. โดยเร็วการพิจารณาของ ก.ต. ตามวรรคหนึ่งให้พิจารณารายงานการประเมินบุคคลและการปฏิบัติราชการประจำปีของข้าราชการตุลาการผู้นั้นประกอบด้วยหากจะพิจารณาไม่ให้ผู้ใดเลื่อนขั้นเงินเดือนและเงินประจำตำแหน่งเป็นชั้น ๓ขั้นสูงสุด ให้เลขานุการ ก.ต.ดำเนินการให้มีการสุ่มตัวอย่างผลงานการพิจารณาพิพากษาคดีของผู้นั้นย้อนหลังไปไม่น้อยกว่าสามปีมาเพื่อประกอบการพิจารณาด้วยข้อ ๓๔/๑[๒] ภายใต้บังคับข้อ ๓๒ข้อ ๓๓ และข้อ ๓๔ข้าราชการตุลาการต้องปฏิบัติงานตามหน้าที่ย้อนหลังไปหนึ่งปีก่อนถึงวันที่จะได้ปรับอัตราเงินเดือนเลื่อนชั้นเงินเดือนและเงินประจำตำแหน่งหรือเลื่อนขั้นเงินเดือนและเงินประจำตำแหน่งแล้วแต่กรณี ตามหลักเกณฑ์ ดังต่อไปนี้(๑) ได้ปฏิบัติงานตามหน้าที่ด้วยความสามารถและความอุตสาหะจนเกิดผลดีหรือความก้าวหน้าแก่ราชการซึ่งผู้บังคับบัญชาได้พิจารณาแล้วเห็นว่าอยู่ในหลักเกณฑ์สมควรได้เลื่อนชั้นเงินเดือนปรับเงินเดือนหรือเลื่อนขั้นเงินเดือน(๒) ไม่ถูกพักราชการเกินสี่เดือน(๓) มีวันลาไม่เกินสี่สิบห้าวัน เว้นแต่(ก) ลาอุปสมบท หรือลาไปประกอบพิธีฮัจญ์ ณ เมืองเมกกะประเทศซาอุดีอาระเบียโดยได้รับเงินเดือนระหว่างลาตามกฎหมายว่าด้วยการจ่ายเงินเดือน(ข) ลาคลอดบุตรไม่เกินเก้าสิบวัน(ค)ลาป่วยซึ่งจำเป็นต้องรักษาตัวเป็นเวลานานไม่ว่าคราวเดียวหรือหลายคราวรวมกันไม่เกินหนึ่งร้อยยี่สิบวัน(ง)ลาป่วยเพราะประสบอันตรายในขณะปฏิบัติราชการตามหน้าที่หรือในขณะเดินทางไปหรือกลับจากปฏิบัติราชการตามหน้าที่(จ) ลาพักผ่อน(ฉ) ลาเข้ารับการตรวจเลือกหรือเข้ารับการเตรียมพล(ช) ลาไปปฏิบัติงานในองค์การระหว่างประเทศ หรือ(ซ) ลาไปช่วยเหลือภริยาที่คลอดบุตรเฉพาะวันลาที่มีสิทธิได้รับเงินเดือนระหว่างลาตามกฎหมาย(๔)มาทำงานสายกว่าเวลาที่ทางราชการกำหนดเป็นประจำ ทั้งนี้ โดยผู้บังคับบัญชาได้ตักเตือนแล้ว แต่ยังไม่ปรับปรุงตนให้ดีขึ้นข้อ ๓๔/๒[๓] ในกรณีลาศึกษา ฝึกอบรมดูงาน หรือปฏิบัติการวิจัยในประเทศหรือต่างประเทศข้าราชการตุลาการต้องรายงานตัวกลับมารับราชการแล้วในระหว่างการพิจารณาของอ.ก.ต.ประจำชั้นศาลและต้องได้ปฏิบัติหน้าที่ราชการในชั้นและขั้นเงินเดือนที่ตนดำรงอยู่ในขณะได้รับการพิจารณารวมกันเป็นเวลาไม่น้อยกว่าหนึ่งปีเว้นแต่การเลื่อนขั้นเงินเดือนและเงินประจำตำแหน่งเป็นชั้น ๓ขั้นสูงสุดจะต้องมีระยะเวลาปฏิบัติหน้าที่ราชการในชั้น ๓ ขั้นต่ำรวมกันไม่น้อยกว่า ๓ ปี ทั้งนี้โดยไม่รวมการลาตามข้อ ๓๔/๑ และให้ อ.ก.ต. ประจำชั้นศาลนำผลการศึกษา ฝึกอบรม ดูงานหรือปฏิบัติการวิจัยมาประกอบการพิจารณาด้วยข้อ ๓๔/๓[๔] ข้าราชการตุลาการผู้ใดอยู่ระหว่างถูกดำเนินการทางวินัยโดยการตั้งคณะกรรมการสอบสวนข้อเท็จจริง หรือคณะกรรมการสอบสวนให้รอการปรับอัตราเงินเดือนเลื่อนชั้นเงินเดือนหรือเลื่อนขั้นเงินเดือนไว้ก่อนจนกว่าการดำเนินการทางวินัยจะแล้วเสร็จข้อ ๓๔/๔[๕] ให้ข้าราชการตุลาการที่ไม่ได้รับการพิจารณาปรับอัตราเงินเดือนเลื่อนชั้นเงินเดือนและเงินประจำตำแหน่งหรือเลื่อนขั้นเงินเดือนและเงินประจำตำแหน่ง แล้วแต่กรณี ตามข้อ ๓๔/๑ (๒) และ (๓)ข้อ ๓๔/๒ และข้อ ๓๔/๓มีสิทธิได้รับการพิจารณาเมื่อเหตุแห่งการที่ไม่ต้องด้วยหลักเกณฑ์ตามข้อดังกล่าวได้ล่วงพ้นไปแล้วทั้งนี้โดยไม่มีผลกระทบต่อลำดับอาวุโสข้อ ๓๔/๕[๖] ภายใต้บังคับข้อ ๓๔/๔ให้ข้าราชการตุลาการที่ไม่ได้รับการพิจารณาปรับอัตราเงินเดือนเลื่อนชั้นเงินเดือนและเงินประจำตำแหน่งหรือเลื่อนขั้นเงินเดือนและเงินประจำตำแหน่งได้รับการพิจารณาอีกครั้งในเวลาที่ก.ต. กำหนด ทั้งนี้ โดย ก.ต.เป็นผู้จัดลำดับอาวุโสของข้าราชการตุลาการดังกล่าวหมวด๕การประเมินสมรรถภาพของผู้พิพากษาอาวุโส ข้อ ๓๕ ให้เลขานุการก.ต.จัดให้มีการทดสอบสมรรถภาพทางร่างกายและจิตใจของข้าราชการตุลาการที่จะขอไปดำรงตำแหน่งผู้พิพากษาอาวุโสเพื่อประกอบการพิจารณาของที่ประชุมร่วมระหว่าง อ.ก.ต.ประจำชั้นศาลทุกชั้นศาลว่ามีความเหมาะสมจะดำรงตำแหน่งผู้พิพากษาอาวุโสหรือไม่ให้นำหลักเกณฑ์การเลื่อนตำแหน่งข้าราชการตุลาการเพื่อแต่งตั้งให้ดำรงตำแหน่งตามข้อ๑๓ มาใช้แก่การแต่งตั้งข้าราชการตุลาการให้ดำรงตำแหน่งผู้พิพากษาอาวุโสโดยอนุโลมข้อ ๓๖ ในการโยกย้ายแต่งตั้งผู้พิพากษาอาวุโสให้มีการประเมินบุคคลและผลการปฏิบัติราชการของผู้พิพากษาอาวุโสซึ่งรับราชการในศาลใดศาลหนึ่งครบสองปีและประเมินทุกปีหลังจากนั้น ทั้งนี้ โดยให้นำหลักเกณฑ์และวิธีการประเมินบุคคลตามแบบการประเมินบุคคลและรายงานการปฏิบัติราชการของข้าราชการตุลาการตามข้อ๑๔ มาใช้แก่การประเมินบุคคลของผู้พิพากษาอาวุโสด้วยเพื่อประกอบการพิจารณาบทเฉพาะกาล ข้อ ๓๗ ให้นับระยะเวลาการดำรงตำแหน่งของข้าราชการตุลาการซึ่งดำรงตำแหน่งใดก่อนวันที่ระเบียบนี้ใช้บังคับเป็นระยะเวลาที่ดำรงตำแหน่งตามระเบียบนี้ข้อ ๓๘ ข้าราชการตุลาการผู้ใดดำรงตำแหน่งในลำดับที่๑ และที่ ๓ ตามวาระการดำรงตำแหน่งท้ายระเบียบมาแล้วสองปีแต่ไม่เกินสามปีในศาลเดียวกันก่อนวันที่ระเบียบนี้ใช้บังคับให้ถือว่าผู้ที่ดำรงตำแหน่งนั้นดำรงตำแหน่งมาแล้วหนึ่งวาระกรณีข้าราชการตุลาการซึ่งดำรงตำแหน่งในลำดับที่ ๑๓ และ ๑๔ตามวาระการดำรงตำแหน่งท้ายระเบียบมาแล้วไม่น้อยกว่าสามปีก่อนวันที่ระเบียบนี้ใช้บังคับให้ผู้ที่ดำรงตำแหน่งดังกล่าวสามารถดำรงตำแหน่งต่อไปได้อีกสองปีข้อ ๓๙ มิให้นำความในข้อ๑๖ มาใช้บังคับภายในสองปีนับแต่วันประกาศใช้ระเบียบนี้ประกาศ ณ วันที่ ๒๕ พฤษภาคม พ.ศ. ๒๕๕๔สบโชค สุขารมณ์ประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑.[๗] มาตรฐานกำหนดตำแหน่ง๒.[๘] การประเมินบุคคลและรายงานการปฏิบัติราชการของข้าราชการตุลาการประจำปี ..........๓. ตารางวาระการดำรงตำแหน่ง๔.[๙] บัญชีลำดับศาลสำหรับแต่งตั้งผู้พิพากษาหัวหน้าศาลและผู้พิพากษาและบัญชีศาลกลุ่มพิเศษ(ดูข้อมูลจากภาพกฎหมาย)ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๒) พ.ศ. ๒๕๕๕[๑๐]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไประเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๓) พ.ศ. ๒๕๕๕[๑๑]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไประเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๔) พ.ศ. ๒๕๕๘[๑๒]ข้อ ๒ ระเบียบนี้ให้ใช้บังคับตั้งแต่วันที่๑ เมษายน พ.ศ. ๒๕๕๘ เป็นต้นไประเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๕) พ.ศ. ๒๕๕๘[๑๓]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ข้าราชการตุลาการที่อยู่ระหว่างลาศึกษาฝึกอบรม ดูงาน หรือปฏิบัติการวิจัยในประเทศหรือต่างประเทศ ก่อนวันที่ระเบียบนี้ใช้บังคับให้ได้รับการพิจารณาปรับอัตราเงินเดือนเลื่อนชั้นเงินเดือนและเงินประจำตำแหน่งหรือเลื่อนขั้นเงินเดือนและเงินประจำตำแหน่งตามระเบียบที่ใช้บังคับอยู่ก่อนวันที่ระเบียบนี้ใช้บังคับระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๖) พ.ศ. ๒๕๕๙[๑๔]ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริญสินีย์/ผู้จัดทำ๒๐ เมษายน๒๕๕๘วิศนี/เพิ่มเติม๑๑ พฤศจิกายน๒๕๕๘ปัญญา/ตรวจ๑๗ พฤศจิกายน๒๕๕๘ชวัลพร/เพิ่มเติม๑๗ พฤศจิกายน๒๕๕๙วิชพงษ์/ตรวจ๑๗พฤศจิกายน ๒๕๕๙[๑]ราชกิจจานุเบกษา เล่ม ๑๒๘/ตอนที่ ๔๔ ก/หน้า ๑๘/๓ มิถุนายน ๒๕๕๔[๒] ข้อ๓๔/๑ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๕) พ.ศ. ๒๕๕๘[๓] ข้อ๓๔/๒ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๕) พ.ศ. ๒๕๕๘[๔] ข้อ๓๔/๓ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๕) พ.ศ. ๒๕๕๘[๕] ข้อ๓๔/๔ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๕) พ.ศ. ๒๕๕๘[๖] ข้อ๓๔/๕ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๕) พ.ศ. ๒๕๕๘[๗] มาตรฐานกำหนดตำแหน่งแก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๓) พ.ศ. ๒๕๕๕[๘]การประเมินบุคคลและรายงานการปฏิบัติราชการของข้าราชการตุลาการ ประจำปี ..........แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๖) พ.ศ. ๒๕๕๙[๙] บัญชีลำดับศาลและบัญชีศาลกลุ่มพิเศษ แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๔) พ.ศ. ๒๕๕๘[๑๐]ราชกิจจานุเบกษา เล่ม ๑๒๙/ตอนที่ ๙ ก/หน้า ๘/๒๔ มกราคม ๒๕๕๕[๑๑]ราชกิจจานุเบกษา เล่ม ๑๒๙/ตอนที่ ๒๓ ก/หน้า ๕๔/๖ มีนาคม ๒๕๕๕[๑๒]ราชกิจจานุเบกษา เล่ม ๑๓๒/ตอนที่ ๒๒ ก/หน้า ๒๖/๒๗ มีนาคม ๒๕๕๘[๑๓]ราชกิจจานุเบกษา เล่ม ๑๓๒/ตอนที่ ๙๙ ก/หน้า ๑/๙ ตุลาคม ๒๕๕๘[๑๔]ราชกิจจานุเบกษา เล่ม ๑๓๓/ตอนที่ ๙๓ ก/หน้า ๑๐/๒๗ ตุลาคม ๒๕๕๙